ניקולס קרוז

ניקולס ג'ייקוב קרוז (באנגלית: Nikolas Jacob Cruz, נולד ב-24 בספטמבר 1998) הוא רוצח המונים ונאו-נאצי האחראי לביצוע הטבח בתיכון דאגלס שהתרחש ב, , פלורידה, ארצות הברית, ב-14 בפברואר 2018, במהלכו ירה למוות ב-17 אנשים ופצע כ-17 נוספים. הוא נידון למאסר עולם ללא אפשרות לשחרור מוקדם לאחר שחבר המושבעים במשפטו לא הצליח להגיע להסכמה בנוגע למתן עונש המוות בעניינו.

 ביוגרפיה 
ניקולס ג'ייקוב קרוז נולד ב, פלורידה, ארצות הברית, ב-24 בספטמבר 1998, לברנדה וודארד ולאב לא ידוע. בעת לידתו עבדה אמו כזונה, וסבלה מהתמכרות קשה לסמים ולאלכוהול. לאחר שהרתה אותו המשיכה להתפרנס בזנות תוך כדי שצרכה בקביעות כמויות גדולות של קוקאין, יין וסיגריות, מה שהוביל להתפתחות של תסמונת אלכוהול עוברית אצל הפעוט, ממנה סבל קרוז למשך שארית חייו. וודארד נעצרה ונכלאה עשרות פעמים, בין היתר בשל עבירות תקיפה ואלימות, אחזקת סמים ונשק, שוד ופריצה, וכיוצא בזאת. בעת אחת טענה כי הרתה את קרוז לאחר שנאנסה. בנוסף הרתה גם שני ילדים נוספים, אחיו למחצה הביולוגיים של קרוז: דניאל, אחותו הגדולה, אשר גדלה אצל אמה של וודראד, וזכרי, אחיו הקטן, אשר בשנים הבאות נשלח יחד עם קרוז לבית יתומים, עד שהשניים אומצו בידי בני הזוג רוג'ר ולינדה קרוזניקולס קרוז: מי היא ברנדה וודארד, אמו הביולוגית של המפגע מפארקלנד, אינדפנדנט, ג'ו סאמרלאד, רייצ'ל שארפ, פורסם במקור ב-13 באוקטובר 2022, אורכב מהמקור ב-14 באוקטובר 2022. .

כבר כתינוק החל קרוז להפגין תסמינים מדאיגים, וכאשר היה בן שנה בלבד נראה כי התפתחותו, הן הפיזיולוגית והן האינטלקטואלית, היו איטיות למדי ביחס לשאר הילדים בני גילו. מספר עדויות של נשות חינוך מהגן בו למד אף מסרו כי גילה קשיים לתקשר עם הסובבים אותו, ולא הצליח להשתלב מבחינה חברתית. בשנים הבאות, כאשר הגיע לגיל חמש, נהג להתנפל על ילדים אחרים במידה והתקרבו אליו יתר על המידה, ופיתח דפוסי התנהגות לא ברורים אשר גרמו לו לחקות בעלי חיים שונים. כמו כן נטה לשקוע בהתפרצויות זעם אגרסיביות מעת לעת. לאורך השנים אובחן בקשת רחבה של מחלות נפשיות ותסמונות פסיכולוגיות, ביניהן הפרעת קשב, ריכוז והיפראקטיביות, אוטיזם, דיכאון קליני, הפרעת אישיות אנטיסוציאלית, ונכות רגשית והתנהגותיתהורעל ברחם, לא טופל, והפך ליתום: ניקולס קרוז התחיל את חייו בצורה אימתית אבל השאלה האם הדבר הולך להשפיע על המשפט, אינדפנדנט, רייצ'ל שארפ, פורסם במקור ב-1 בנובמבר 2022, אורכב מהמקור ב-13 באוקטובר 2022. .

אביו המאמץ של קרוז, רוג'ר, מת במפתיע מהתקף לב ב-2004, בגיל 67. התקרית הטראומתית התרחשה מול עיניו של קרוז הצעיר, אשר רץ לעברה של אמו המאמצת, לינדה, כדי לספר לה על כך. מאז נאלצה לגדל אותו ואת אחיו לבדה, ולמרות שנאבקה בקשיים הכלכליים שהתעוררו כתוצאה מכך, בשנים הבאות החלה לחשוש לחייה בשל התנהגותם המטרידה של בניה. השניים נהגו להרוס ולשבור חפצים ברחבי הבית, ומעת לעת נאלצה הלה להזעיק את כוחות המשטרה כדי להשתלט עליהם. משרד השריף של מחוז  בפלורידה תיעד ארבעים ושלושה מקרים משטרתיים בהם הייתה מעורבת המשפחה, כאשר עשרים ואחד מתוכם סבבו את קרוז לבדו, או בנוסף לאחיו. זכרי גדל להיות טיפוס בריוני ונהג להציק לקרוז לעיתים תכופות, על אף שהיה צעיר ממנו במספר שנים. באותה העת, לדבריו של קרוז, הוא נאנס בידי אחד משכניו, ילד בשם רוקי אשר היה מבוגר ממנו במספר שנים, ואילץ אותו לקיים עמו יחסי מין בטרם הרשה לו לשחק באקסבוקס שלוחבר המושבעים במשפטו של ניקולס קרוז צופה בסרטון בו המפגע טוען כי שכנו הטריד ואנס אותו, חברת השידור האמריקנית ערוץ חמש עשרה, לני כהן, פורסם במקור ב-7 באוקטובר 2022, אורכב מהמקור ב-9 ביולי 2023. .

התנהגותו המשונה לא דעכה גם לכל אורך שנותיו בבית הספר, אדרבא, היא החמירה לאין ערוך כאשר הגיע לחטיבת הביניים. קרוז נהג להשמיע התפרצויות קוליות לא ברורות, לצייר ציורים שעוררו דאגה משום שנראו בהם דמויות גפרורים הנושאות על עצמן כלי נשק, ולגרום לבעיות משמעת שונות במהלך שעות הלימודים. על שיעורי הבית ושאר עבודותיו נהג לכתוב איומים והבטחות שונים, ובמקרה אחד התייחס לנשיא לשעבר של ארצות הברית, ברק אובמה, כאשר כתב כי עליו . במקרה נוסף צייר צלב קרס על טופס מבחן שהגישהמורים מספרים כי בעיותיו של החשוד מפלורידה החלו בחטיבת הביניים והמערכת ניסתה לעזור לו, הוושינגטון פוסט, אמה בראון, טים קרייג, מוריה באלינגיט, שרה לארימר, פורסם במקור ב-18 בפברואר 2018, אורכב מהמקור ב-19 בפברואר 2018. .

על אף כן גילה קרוז עניין במספר תחביבים אשרי ייתכן כי סייעו לו להתפתח בפן החברתי והמקצועי, ביניהם  של הכוחות המזוינים של ארצות הברית, אשר העניק לו מספר פרסים בגין ציוניו הטובים במבחני הארגוןהרשת החברתית חושפת תמונה של מפגע בית-ספר גזען ומקצועי, רשת חדשות בכבלים, אליוט מקלאפין, מדיסון פארק, פורסם במקור ב-15 בפברואר 2018, אורכב מהמקור ב-24 בפברואר 2018. , בנוסף לחברותו בקבוצת הירי של בית הספר, שחבריה תיארו אותו כקלע מוצלח במיוחד.

לאור מצבו חסר התקנה החליטו מספר מורים לפטור את קרוז מהשתתפות בשיעוריהם, ולבסוף אף נאסר עליו להביא עמו תיק גב לבית הספר מחשש כי יחביא בו כלי נשק. המצב החמיר עד כדי כך שהוא נאלץ לעבור חיפוש גופני בכל פעם שביקש להיכנס לתחומי המוסד הלימודי. בשלב זה הציע סגל ההוראה ב כי קרוז יועבר לבית ספר לתלמידים בעלי נכויות התנהגותיות ורגשיות, שהציע כלים טיפוליים, עזרה פסיכיאטרית, וייעוץ, אשר לרוב אינם זמינים במוסדות לימודיים רגילים. המעבר התרחש ב-2014, וכעבור שנתיים בהן למד בבית הספר המיוחד, שב קרוז חזרה לתיכון דאגלס. עם חזרתו מיד הסתמן כי שהותו הארוכה במוסד לא שיפרה את מצבו כלל, מאחר שנקלע לצרות ברחבי בית הספר ארבע פעמים רק בחצי השנה הראשונה להגעתו, זאת בעקבות אלימות פיזית ומילולית שהפגין כלפי שאר התלמידים.

לבקשת מחנכיו של קרוז החלה מחלקת העובדים הסוציאליים המקומית לבדוק את חייו לעומק, וגילתה כי לאחר שבת זוגו נפרדה ממנו הפך למדוכא והחל לחתוך את עצמו. בעקבות תהליך רשמי של הערכת סיכונים אשר נערך מטעם בית הספר בינואר 2017 נקבע כי קרוז מהווה סכנה לעצמו ולסובבים אותו, וכעבור שלושה שבועות הוא סולק לאלתר מהמוסד הלימודי. מאחר שהחוק במחוז ברווארד לא התיר לפלוט אותו לחלוטין מתוך המערכת החינוכית, הוא הועבר לבית ספר חלופי.

 הטבח בתיכון דאגלס 

הטבח החל בסביבות שעות אחר הצהריים של 14 בפברואר 2018, ב, , פלורידה. קרוז הגיע למקום באמצעות רכב אובר כאשר הוא נושא תיק גב ומזוודת נשק. אחד מאנשי הסגל זיהה אותו ודיווח בקשר על כך שראה אותו מתקדם לעבר אחד הבניינים, אולם הלה לא ניסה לרדוף אחריו, ולא הכריז על מצב חירום, כנדרש בארצות הברית, במקרה של תקיפה במוסד לימודי.

כאשר הגיע אל בניין בן שלוש קומות שהכיל כשלושים כיתות אשר תכולתן הייתה עשויה להגיע בשיאה לתשע מאות תלמידים ולשלושים אנשי הוראה, נכנס קרוז לאחד המסדרונות כשהוא אוחז ברובה חצי אוטומטי מסוג AR-15 והחל לירות ללא הבחנה לעבר העוברים ושבים, מורים ותלמידים כאחד. אזעקת גלאי האש החלה לצפצף, ככל הנראה בשל העשן שפלט כלי הנשק של קרוז, או משום שהלה הפעיל אותה בעצמו, דבר שגרם לבלבול רב בקרב הנוכחים בבניין, היות שתרגיל שרפה נערך קודם לכן באותו היום.
ממוזער|350x350 פיקסלים|מעצרו של ניקולס קרוז בידי המשטרה כשעה לאחר הטבח.
תחילה רצח קרוז שלושה תלמידים אשר שהו במסדרון, בטרם החל לירות דרך חלונותיהם של ארבעה חדרי כיתות שדלתותיהם היו סגורות באותה העת, מה שהוביל למותם של שישה תלמידים, ולפציעתם של שלושה עשר נוספים. שניים מהנרצחים השתתפו באותה שעה בשיעור היסטוריה אשר עסק בשואה, אולם כאשר נשאל על כך מאוחר יותר, טען קרוז כי לא היה מודע לתוכן הלימודי שהועבר בכיתה, זאת על אף שצייר צלבי קרס על מחסניות התחמושת שהביא עמו.

לאחר שרצח שני אנשי סגל בסמוך לגרם מדרגות, המשיך קרוז לקומה השנייה של הבניין, שם ירה לעבר שתי כיתות נוספות, אולם לא פגע באף אחד. בקומה השלישית ירה למוות בחמישה תלמידים נוספים וכן באיש סגל, אשר שהו במסדרון. ארבעה תלמידים נוספים נפצעו. בהמשך נכנס לחדר המורים וניסה לירות מבעד לחלונות מיוחדים אשר נבנו כך שיעמדו בפני סופות הוריקן, אך לא עלה בידו לפגוע בהם.

לבסוף הפסיק קרוז לירות בנשק, ייתכן כי נתקל במעצור, ועזב את המקום בנינוחות לאחר שהשתלב בקהל התלמידים המפוחדים שנמלטו לכל עבר. הוא חלף על פניה של מסעדת מזון מהיר ועצר בקניון המקומי כדי לקנות לעצמו משקה מוגז. לאחר שהשתהה במקום במשך זמן-מה יצא לדרכו בשעה 15:01 בצהריים, בטרם נעצר בשעה 15:40 במרחק שני קילומטרים משם, באזור שכונת וינדהאם לייקס, לא הרחק מקורל ספרינגס, בחשד לביצוע הטבח. תחילה נלקח ליחידה לטיפול נמרץ של בית החולים המקומי בשל קשיי נשימה מהם סבל, ולאחר ארבעים דקות הושב חזרה למעצר משטרתי ונכלא בבית המעצר של מחוז ברווארד. הטבח כולו נמשך כשש דקות.

 מעצר 
קרוז נעצר כשעה לאחר הטבח, כאמור, לאחר שהספיק לחלוף על פני סניף מקדונלד'ס ואף לקנות לעצמו שתייה בקניון מקומי כדי להרוות את צמאונו. הוא נלקח לבית החולים לאחר שהתלונן על קשיי נשימה, בטרם הגיע לראשונה לתא המעצר. במהלך חקירתו טען כי שמע קולות בראשו אשר ייתכן כי הגיעו מפיו של שד, אשר ציווה עליו לרצוח אנשים, וכן לשרוף ולהרוס כל דבר שעמד בדרכו. חוקריו, עם זאת, לא השתכנעו מדבריו, וטענו כי בדה את הסיפור מדמיונו כדי להשתמש בו כתירוץ עבור מעשיו האלימיםהרשויות בפלורידה מפרסמות את סרטון החקירה של ניקולס קרוז המפגע מפארקלנד, מערכת השידור קולומביה, פורסם במקור ב-8 באוגוסט 2018, אורכב מהמקור ב-21 בספטמבר 2019. .

בהמשך סיפר קרוז לחוקריו כי תכנן לבצע טבח נוסף אשר אמור היה להתקיים בפארק ציבורי כשבוע לפני כן. אחיו הקטן, זכרי, הגיע למקום כעבור זמן-מה והורשה להיכנס לחדר בו שהה קרוז, והשניים אף שוחחו על תקרית הירי. כאשר נותר לבדו בחדר החקירות החל קרוז להכות את עצמו בראשו תוך כדי פליטת אמירות שונות כגון  או , בטרם נאלצו השוטרים לאזוק את ידיו מאחורי גבו מחשש כי יפגע בעצמו.

כחצי שעה לאחר תחילת החקירה הודה קרוז בחשדות שיוחסו עבורו, ושחזר כיצד נכנס לשטח בית הספר כשהוא חמוש ברובה והחל לירות לעבר התלמידים בהם נתקל במסדרונות המוסד הלימודי. כמו כן תיאר כיצד תכנן את תוכנית הבריחה בראשו לראשונה כאשר צפה בתלמידים המבוהלים רצים לכל עבר, וחשב כי יצליח להימלט אם ישליך את כלי הנשק והמחסניות שהביא וישתלב ביניהםדוח המעצר, עמוד 5..
 משפט 
שימוע מקדים בעניינו של קרוז נערך כיום לאחר הטבח, ב-15 בפברואר 2018, בו הואשם קרוז בשבעה עשר אישומים של רצח בכוונה תחילה, ללא אפשרות לשחרור בערבותהחשוד בירי בפלורידה עשוי לעמוד בפני עונש המוות בשל שבעה עשר אישומים של רצח בכוונה תחילה, ביזנס אינסיידר, אלכס לוקי, פורסם במקור ב-15 בפברואר 2018, אורכב מהמקור ב-11 ביולי 2023. . מיד לאחר מכן הושב לבית המעצר, בו הושם בתא בידוד בטרם הוצבה עליו משמורת התאבדות, מחשש כי ינסה לפגוע בעצמוהירי בפלורידה: החשוד ניקולס קרוז הושם במשמורת התאבדות לאחר השימוע הראשון בבית המשפט, אינדפנדנט, אנדרו בונקומב, פורסם במקור ב-15 בפברואר 2018, אורכב מהמקור ב-11 ביולי 2023. . עורך דינו, גורדון ויקס, ביקש מהשופטת  לפסול את עצמה מהתיק, מאחר שלטענתו כמה מהמחלטותיה המשפטיות הקודמות תמכו באופן גלוי וברור בצד הפרקליטות, דבר אשר עשוי היה למנוע מקרוז משפט הוגן. שרר חלקה על דעתו ודחתה את בקשתו ב-26 בפברוארהשופטת מסרבת לפנות את מקומה במקרה הירי בבית הספר בפלורידה, שיקגו טריביון, ברנדן פרינגטון, קורט אנדרסון, קלי קנדי, פורסם במקור ב-27 בפברואר 2018, אורכב מהמקור ב-11 ביולי 2023. .

מספר האישומים הסופי שהועלו נגד קרוז נקבע באופן סופי ב-7 במרץ 2018, כאשר חבר המושבעים האשים אותו בשלושים וארבעה סעיפים שונים, אחד עבור כל קורבן, מתוכם שבעה עשר אישומי רצח מדרגה ראשונה עבור כלל הנרצחים, ושבעה עשר אישומי ניסיון לרצח מדרגה ראשונה עבור כלל הפצועיםניקולס קרוז מואשם בשבעה עשר סעיפי רצח ושבעה עשר סעיפי ניסיון לרצח, , טוניה אלאנז, פאולה מקמהון, פורסם במקור ב-7 במרץ 2018, אורכב מהמקור ב-11 ביולי 2023. . הפרקליטות הודיעה כי תדרוש את עונש המוות בעניינו של קרוז ב-13 במרץ, ונציגיה טענו כי ביכולתם לבסס לפחות חמישה מתוך שישה עשר הגורמים הנחוצים כדי לגזור על נאשם עונש מוות במדינת פלורידההתביעה תדרוש את עונש המוות במקרה הטבח בבית הספר בפארקלנד, רשת חדשות בכבלים, אליוט מקלאפין, פורסם במקור ב-13 במרץ 2018, אורכב מהמקור ב-11 ביולי 2023. . קרוז סירב להגיב לאישומים, כך שהשופטת, שרר, נאלצה לטעון לחפות מפשע בשמוהשופטת טוענת לחפות מפשע בפני האישומים בשמו של ניקולס קרוז במהלך השימוע המקדים, , אמנדה בצ'לור, פורסם במקור ב-14 במרץ 2018, אורכב מהמקור ב-11 ביולי 2023. . קודם לכן הציע צוות ההגנה הודאה באשמה מפיו של קרוז במידה והדרישה לגזר דין המוות תבוטל, אך נציגיו ביטלו אותה זמן קצר לפני שהפרקליטות עמדה לסרב לה.

לאורך החודש הבא התקבלו עשרות מכתבים אשר הביעו הזדהות וחמלה כלפי המצב אליו נקלע קרוז, כאשר באחד מהם, אשר נמען לידי השופטת שרר והוכנס בידיה לתיקי התיעוד הרשמיים של המשפט, נטען כי מחקר שנערך בדבר עברו של קרוז קבע כי הלה סבל מקשיים התפתחותיים שהובילו לקיומה של נכות אמיתית שהגבילה אותומכתב המבקש מהשופטת לגלות רחמים במקרה הירי בפארקלנד, רשת חדשות בכבלים, רוזה פלורס, ריי סנצ'ז, פורסם במקור ב-12 באפריל 2018, אורכב מהמקור ב-11 ביולי 2023. .

שימוע נוסף בעניין צוות הגנתו של קרוז אשר התקיים ב-11 באפריל נועד לקבוע האם היה זכאי לייצוג משפטי מטעם הסנגוריה הציבורית. עורך דינו באותה העת, , אשר מונה עבורו בידי בית המשפט, פנה לשופטת מתוך בקשה כי הליכי המשפט ימתינו במשך זמן-מה עד לקביעת סכום הונה של אמו המנוחה של קרוז, אשר נפטרה כשלושה חודשים לפני הטבח, כדי לדעת האם יכולותיו הכלכליות עשויות היו לממן עבורו עורך דין פרטי, דבר שהיה שולל ממנו את המימון הכספי לשם מטרה זו מטעם בית המשפטעורך דינו של ניקולס קרוז טוען כי הוא ואחיו עשויים לקבל מיליון דולרים לחשבונות הבנק שלהם, רשות חדשות בכבלים, אליוט מקלאפין, רוזה פלורס, פורסם במקור ב-11 באפריל 2018, אורכב מהמקור ב-8 במאי 2018. . החלטה סופית בעניין התקבלה לבסוף ב-24 באפריל 2019, כאשר הסכום המוערך של ביטוח החיים שרכשה אמם המאמצת של קרוז וזכרי עבור עצמה עמד על כ-864,929 דולרים, אותו יחלקו ביניהם. לפיכך, זכאותו של קרוז לייצוג משפטי מטעם הסנגוריה הציבורית נשללההמפגע מפארקלנד קיבל פיצוי ביטוחי בגובה של כ-865 אלף דולרים וכעת הסנגורים הציבוריים שלו עוזבים אותו, , ניקולס נהמאס, קרול מארבין מילר, פורסם במקור ב-24 באפריל 2019, אורכב מהמקור ב-25 באפריל 2019. .

בשלהי שנת 2018 נקלע קרוז לתקרית אלימה בתא המעצר בו שהה, כאשר ב-13 בנובמבר התבקש בידי אחד הסוהרים שלא לגרור את סנדליו על הרצפה, ובתגובה הפנה לעברו אצבע משולשת והכה אותו בפניו בטרם חטף ממנו את הטייזר שהחזיק, אולם לבסוף הצליח הסוהר להשתלט על קרוז ולהכניעומשרד השריף: החשוד בירי בפארקלנד תקף סוהר בכלא, אסושייטד פרס, פורסם במקור ב-15 בנובמבר 2018, אורכב מהמקור ב-11 ביולי 2023. . למחרת היום הואשם קרוז בתקיפה, גרימת חבלה ושימוש בנשק חשמלי או כימי כנגד סוהר, ונקבעה לו ערבות בסך של כמאתיים אלף דולרים, אף על פי שממילא לא יכל לעזוב בשל אישומי הרצח שעדיין עמדו נגדו.

השופטת שרר התירה לפרסם את תמליל חקירתו של קרוז ב-26 ביולי, אשר מכיל את הודאתו המלאה בדבר ביצוע הטבח והרציחות. כעבור מספר ימים, ב-3 באוגוסט, התירה לפרסם גם התיק החינוכי שלו, כאשר מספר קטעים צונזרו לצורך שמירה על פרטיותו. התמליל פורסם ב-6 באוגוסט, וסרטון וידאו מתוך חדר החקירות פורסם כעבור יומיים.

תאריך המשפט נקבע ל-27 בינואר 2020, אולם נדחה כדי להעניק זמן הכנה נוסף לעורכי הדין של שני הצדדים. המשפט נדחה בשנית בשל מגפת הקורונההשופטת: משפטו של המפגע מבית הספר בפארקלנד נדחה לתאריך לא ידוע בשל הגבלות מגפת הקורונה, ערוץ ארבעים ואחד קנזס סיטי, פורסם במקור ב-22 ביוני 2020, אורכב מהמקור ב-11 ביולי 2023.  והיה אמור להתקיים בסביבות ספטמבר 2021משפטו של ניקולס קרוז בשל הירי בבית הספר בפארקלנד צפוי להיפתח בחודש ספטמבר, ערוץ עשר מיאמי, כריסטיאן דה לה רוזה, פורסם במקמור ב-22 באפריל 2021, אורכב מהמקור ב-30 במאי 2021.  על אף שתאריך מדויק לא נקבעעורכי דינו של החשוד בירי בפארקלנד מבקשים מאסר עולם במקום עונש מוות, ערוץ עשר מיאמי, עדן צ'קול, פורסם במקור ב-8 בספטמבר 2021, אורכב מהמקור ב-11 ביולי 2023. . קודם לתחילת המשפט אסרה השופטת הן על ההגנה והן על התביעה להשתמש במילים מסוימות בעלות אופי שעשוי היה להיתפש כפוגעני בעת תיאורם את קרוז, אולם התירה להם לכנותו כרוצח או כמפגע, מאחר שלדבריה היו הכינויים הללו השופטת קבעה כי המפגע מפארקלנד ניקולס קרוז אינו יכול להיקרא בשם "חיה" או בכל כינוי פוגעני אחר במהלך המשפט, רשת חדשות בכבלים, ג'ייד טים גרסיה, דאקין אנדון, פורסם במקור ב-4 בספטמבר 2021, אורכב מהמקור ב-17 בספטמבר 2021. . המשפט החל לבסוף ב-15 באוקטובר, ובמהלך יומו הראשון הודה קרוז באישומי התקיפה כנגד הסוהר בתא המעצר. שרר קבעה שימוע נוסף ל-20 באוקטובר, במהלכו תכנן קרוז להודות באשמה בגין כל שאר אישומי הרצח, זאת בניסיון להימנע מעונש המוות. כך אכן עשה, ואף מסר הצהרה בה הביע חרטה על מעשיו וביקש ממשפחות הקורבנות לקבוע את גורלו. על אף שהמשפט עדיין לא תם, באותו היום נידון לעשרים ושש שנות מאסר עבור תקיפת הסוהרניקולס קרוז: המפגע מפארקלנד מודה כי רצח שבעה עשר בני אדם, תאגיד השידור הבריטי, פורסם במקור ב-20 באוקטובר 2021, אורכב מהמקור ב-11 ביולי 2023. .

על אף שהודה באשמת כל הסעיפים שהועלו נגדו דרשה הפרקליטות את עונש המוות עבור קרוז, וב-18 ביולי 2022 החלו הליכי המשפט בעניין זה. נציגי התביעה הציגו בפני חבר המושבעים ב-27 ביולי תמליל בן שמונה עשר עמודים שהכיל את תוכן הטלפון הסלולרי של קרוז, בנוסף לחיפושים האחרונים שערך במנוע החיפוש של גוגל, ביניהם, , , , , ועוד. בנוסף חיפש מידע רב אודות אירועי ירי שהתרחשו בבתי ספר בארצות הברית, שמר תמונות מסוימות בהן נראה מחזיק בנשק ולבוש במדי קרב, ורשם לעצמו עצות שונות בנוגע לתוכניותיו העתידיות: . התביעה סיימה להציג את דבריה בפני חבר המושבעים ובית המשפט ב-4 באוגוסטתוכן הטלפון וחיפושי האינטרנט של ניקולס קרוז, עמודים 3–18..

צוות ההגנה, מנגד, התרכז בהצגת עדים וראיות אשר ביקשו להוכיח כי קרוז סבל מנזק מוחי, חולי נפשי ונכויות שונות שנגרמו בעיקר, אך לא רק, בעקבות אורח חייה הבעייתי של אמו לאחר שהרתה אותו, ובייחוד הרגלי צריכת הסמים והאלכוהול בהם נודעה היטב. כמו כן הצביעו עורכי דינו על כישלונותיהם של כל מוסדות הלימוד הרבים בהם שהה לאורך ילדותו בדבר זיהוי הבעיות ההתנהגותיות השונות מהן סבל, ומציאת עזרה ופתרונות מתאימים עבורן. בתגובה העלתה התביעה עד מומחה לדוכן העדים, אשר טען כי קרוז זייף את מצבו הנפשי הרעוע במהלך האבחנה הפסיכיאטרית שעבר, והלכה למעשה סבל רק מהפרעת אישיות אנטיסוציאלית והפרעת אישיות גבולית. ההגנה סיימה להציג את דבריה בפני חבר המושבעים ובית המשפט ב-14 בספטמבר, והתביעה סיימה להציג את תגובת הנגד שלה לדברי ההגנה ב-29 בספטמבר. טיעוני הסיום של שני הצדדים נמסרו ב-11 באוקטובר.

חבר המושבעים התכנס ב-13 באוקטובר והמליץ להטיל על קרוז מאסר עולם ללא אפשרות לשחרור מוקדם. אף על פי שטען כי התביעה אכן הצליחה להוכיח את הנסיבות המחמירות בהן בוצעו האישומים וזאת מעבר לכל ספק סביר, לא הצליח חבר המושבעים להגיע להסכמה פה אחד בנוגע למתן עונש המוות. בני משפחותיהם של הקורבנות הביעו את כעסם ואכזבתם בשל החלטת המושבעים, והצהירו יחדיו כי לקרוז הגיע למותהמפגע מבית הספר התיכון בפלורידה נידון למאסר עולם בבית הסוהר, , פורסם במקור ב-3 בנובמבר 2022, אורכב מהמקור ב-11 ביולי 2023. . הלה נידון לשלושים וארבעה מאסרי עולם רצופים ללא אפשרות לשחרור מוקדם ב-2 בנובמבר אותה שנה, כלומר מאסר עולם עבור כל אחד מהאישומים בהם הורשעהמפגע בטבח בית הספר בפלורידה נידון למאסר עולם בבית הסוהר, , פורסם במקור ב-3 בנובמבר 2022, אורכב מהמקור ב-11 ביולי 2023. .

השופטת שרר ננזפה באופן רשמי בידי בית המשפט העליון של פלורידה ב-25 ביולי 2023 בגין התנהלותה בתום המשפט. הלה ירדה מדוכנה לאחר שגזרה את עונשו של קרוז וחיבקה כמה מנציגי הפרקליטות, למרות שלהגנתה טענה כי הציעה לחבק גם את עורכי הדין של הנאשם. היה זה התיק המשפטי הראשון של שרר בו יכלה לגזור את עונש המוות בהינתן התנאים המתאימים, וכתוצאה ישירה של התנהלותה הלקויה נפסל מינויה בחודש אפריל מתיק משפטי נוסף אשר טמן בחובו עונש זהההשופטת מפלורידה ממשפט הטבח בפארקלנד ננזפה, פוקס ניוז, רבקה רוזנברג, פורסם במקור ב-25 ביולי 2023, אורכב מהמקור ב-25 ביולי 2023. .

לאור החלטתו של בית המשפט העליון של פלורידה, הודיעה השופטת שרר על פרישה מכס השיפוט וחזרה לשמש כעורכת דין בחברה של אביה.

 קישורים חיצוניים 
 ויקיפדיה 


 מסמכים אישיים 
 התיק החינוכי של ניקולס קרוז, פורסם במקור ב-16 ביוני 2018, אורכב מהמקור ב-10 ביולי 2023. 

 מסמכים משטרתיים 
 תמליל החקירה של ניקולס קרוז, פורסם במקור ב-14 בפברואר 2018, אורכב מהמקור ב-10 ביולי 2023. 


 מידע אודות התנהגותו של ניקולס קרוז קודם לטבח, אורכב מהמקור ב-11 ביולי 2023. 

 מסמכים משפטיים 

מדינת פלורידה נגד ניקולס קרוז 18-1958CF10A, אורכב מהמקור ב-11 ביולי 2023. 

 תקשורת ישראלית 
 הרוצח מהתיכון בפלורידה לא יוצא להורג, הורי התלמידים המומים, באתר ויינט, פורסם במקור ב-14 באוקטובר 2022, אורכב מהמקור ב-11 ביולי 2023.
 "אני רוצה למות": מבצע הטבח בפלורידה מייבב בזרועות אחיו, באתר ויינט, פורסם במקור ב-8 באוקטובר 2018, אורכב מהמקור ב-11 ביולי 2023.
 ניקולס קרוז, הרוצח מטבח פארקלנד, נידון למאסר עולם, באתר מאקו, גיא רייט, פורסם במקור ב-3 בנובמבר 2022, אורכב מהמקור ב-11 ביולי 2023.
 צפוי לעונש מוות: היורה מפלורידה הודה באשמה, באתר סרוגים, אוריאל בארי, פורסם במקור ב-20 באוקטובר 2021, אורכב מהמקור ב-11 ביולי 2023.
 בית המשפט קבע: מאסר עולם ליורה מהטבח בפלורידה, באתר סרוגים, אוריאל בארי, פורסם במקור ב-13 באוקטובר 2022, אורכב מהמקור ב-11 ביולי 2023.
 המושבעים לא הגיעו להסכמה פה אחד - ומבצע הטבח בפארקלנד לא יוצא להורג, באתר הארץ, פורסם במקור ב-13 באוקטובר 2022, אורכב מהמקור ב-11 ביולי 2023.
 הצעיר שרצח 17 איש בבית הספר מהם 5 יהודים: "מצטער מאד", באתר בחדרי חרדים, יענקי פרבר, פורסם במקור ב-21 באוקטובר 2021, אורכב מהמקור ב-11 ביולי 2023.

 הערות שוליים 

קטגוריה:רוצחים בארצות הברית
קטגוריה:פשע בפלורידה
קטגוריה:אנשים עם הפרעת אישיות אנטיסוציאלית
קטגוריה:אמריקאים שנולדו ב-1998